అజయ్ కుమార్ మిశ్రా

అజ‌య్ కుమార్ మిశ్రా ఉత్తర్ ప్రదేశ్ రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో 2021 నుండి కేంద్ర హోంశాఖ సహాయ మంత్రిగా బాధ్యతలు నిర్వహిస్తున్నాడు.
రాజకీయ జీవితం
అజయ్ కుమార్ 2012లో జరిగిన అసెంబ్లీ ఎన్నికల్లో నిఘాసన్ నియోజకవర్గం నుండి ఎమ్మెల్యేగా గెలిచి 16వ ఉత్తరప్రదేశ్ శాసనసభలో అడుగుపెట్టాడు. ఆయన 2014, 2019లో ఖేరీ లోక్‌సభ నియోజకవర్గం నుండి పోటీ చేసి ఎంపీగా లోక్‌సభకు రెండుసార్లు వరుసగా ఎన్నికయ్యాడు. ఆయన 2021 జూలై 8 న నరేంద్ర మోదీ మంత్రివర్గంలో కేంద్ర హోంశాఖ సహాయ మంత్రిగా నియమితుడై బాధ్యతలు నిర్వహిస్తున్నాడు.

ల‌ఖింపూర్  హింసాకాండ
ఉత్తరప్రదేశ్‌లోని లఖింపూర్‌ ఖేరీలో 2021 అక్టోబరు 3న సాగు చట్టాలను వ్యతిరేకిస్తూ శాంతియుతంగా నిరసన తెలుపుతున్న అన్నదాతలపైకి ఆయన కొడుకు ఆశిశ్‌ మిశ్రా కారుతో దూసుకెళ్లాడు. ఈ ఘటనలో మొత్తం 8 మంది వరకు ప్రాణాలు కోల్పోయారు. రైతులపై జరిగిన హింసాకాండ ఘటన దేశవ్యాప్తంగా సంచలనంగా మారింది. కేంద్రమంత్రిగా ఉన్న అజయ్ మిశ్రాను వెంటనే తొలగించాలంటూ విపక్షాలు డిమాండ్ చేశాయి. ఆ తర్వాత నాటకీయ పరిణామాల నడుమ అశిశ్‌ మిశ్రా అరెస్ట్‌ అయ్యాడు. ఈ కేసులో 2022 ఫిబ్రవరి 10వ తేదీన అశిశ్‌ మిశ్రాకు అలహాబాద్‌ హైకోర్టు బెయిల్‌ మంజూరు చేసింది. ఈ బెయిల్‌ను సవాల్‌ చేస్తూ బాధిత కుటుంబాలు సుప్రీం కోర్టును ఆశ్రయించారు. ఈ కేసును విచారించిన సుప్రీం కోర్టు, యూపీ ప్రభుత్వంపై తీవ్ర అసహనం వ్యక్తం చేసింది.

మూలాలు

వర్గం:భారతీయ జనతా పార్టీ రాజకీయ నాయకులు